##### **SULISZEM DIÁKFILMFESZTIVÁL**

##### Pályázati felhívás

*Ha van videokamerád, mobiltelefonod, akkor a legújabb kor egyik legfontosabb vívmányát tartod a kezedben. Arra ösztönözzük a diákokat, fiatalokat, hogy átgondolják, mekkora lehetőség rejlik az új technológiákban, hiszen az sokaknak az életét változtathatja meg.*

**A Bolyai Tehetséggondozó Gimnázium és Kollégiumban működő Bolyai Filmműhely hagyományteremtő szándékkal**

**SULISZEM**

**elnevezésű diákfilmversenyt hirdet a vajdasági magyar tanítási nyelvű iskolák diákjai számára.**

**A verseny pedagógiai célja**

Az általános iskolák felső tagozatára és a középiskolába járó, filmezés iránt érdeklődő tanulókat, új filmkészítő műhelyek létrejöttét – akár iskolákban, akár művelődési egyesületek keretein belül –, illetve a már meglévők tehetséggondozását szeretnénk támogatni. Ezzel az elhanyagolt és elhaló filmtevékenységet feléleszteni. Egyben felkutatni az olyan oktatókat, mentorokat, akik hajlamot éreznek az iránt, hogy egy-egy ilyen filmszakkört, filmműhelyt vezessenek.

 **A verseny kategóriái**

A versenyfilmeket általános iskolás és középiskolás kategóriában külön értékeli és díjazza a zsűri.

 **Témák**

A versenyen résztvevők videokamerával, mobiltelefonnal (mobiltelefon, tablet) vagy webkamera, GoPro kamera segítségével bármilyen témát feldolgozhatnak, amit rözítésre érdemesnek tartanak. Amennyiben elegendő pályamunka érkezik, az előzsűri feloszthatja őket külön kategóriákba. Ezek: dokumentumfilm, kisjátékfilm, animációs film, riportfilm az iskolai tevékenységről. A filmek hossza nem haladhatja meg az általános iskolásoknál az 5 percet, a középiskolásoknál pedig a 10 percet.

 **A nevezés módja és határidje**

Nevezhet minden olyan általános iskolás diák, aki a 2019/20-as tanévben valamely felső osztályba jár, középiskolások esetében pedig az adott tanévben középiskolába jár.

Nevezni a nevezési lap kitöltésével és a pályamunka együttes elküldésével lehet.

Nevezések beküldhetők postai úton, DVD-n (egy lemezre csak egy film írható rá és a lemezen fel kell tüntetni a film címét), vagy interneten WeTransfer segítségével.

**Postai cím**: Bolyai Tehetséggondozó Gimnázium és Kollégium

 SULISZEM DIÁKFILMFESZTIVÁL

 24400 Zenta

 Posta utca 18.

**E-mail**: filmmuhely@bolyai-zenta.edu.rs

A pályamunkákat 2019. október 5-éig kell eljuttatni.

 **A fesztivál időpontja**

2019. október 26., szombat

 **Díjazás**

A legjobb filmeket a díjkiosztó ünnepségen bemutatjuk, az alkotók oklevelet, jutalmat kapnak. A zsűri nemcsak kategóriás díjakat ítél oda, hanem külön értékeli és díjazhatja az egyes kimagasló egyéni szakmai tevékenységet.

 **Pályázati feltételek**

A vesenyre egyének vagy legfeljebb háromfős alkotócsoportok nevezhetnek. Egy alkotó vagy alkotói csoport több filmmel is pályázhat, de minden alkotást külön DVD-n vagy fájlban kell elküldeni külön-külön nevezési lappal. Amennyiben az alkotók munkáját iskola vagy művelődési egyesület segíti, akkor a nevezési lapon az erre vonatkozó részt is ki kell tölteni. A pályamunkáknak min. 60%-ban saját terméknek kell lenniük. Az alkotók hozzájárulnak, hogy a SULISZEM szervezői a filmet nonprofit vetítésekre bocsássák, valamint a projekt honlapján nyilvánossá tegyék.

Az útiköltséget nem térítjük meg.

 **Tartalmi és formai követelmények**

* A beküldött filmeknek tisztelniük kell az általános emberi értékeket. Nem sérthetik sem a személyiségi jogokat, sem a közerkölcsöt, nem tartalmazhatnak megbotránkoztató részleteket, nem kelthetnek ellenséges indulatokat.
* Felnőttek, tanárok a diákok felkészítésében, az alkotás folyamatában mentorként, értékelő útmutatással segíthetnek.
* A képarány lehet 3:4, vagy 16:9.
* Bármilyen HD- (1920 x 1080, 1440 x 1080, 1280 x 720) vagy DV- (720 x 576) felbontású anyag elfogadható.
* Fájlméret: maximum 2 GB.
* A filmhez felhasznált zeneszámok címét a szerző és az előadó nevével együtt meg kell jelölni.
* Amennyiben a diákok nem saját maguk által készített anyagot is felhasználnak az elkészült produktumban, azt a szerzői jog követelményeinek megfelelően, forrásmegjelöléssel tegyék.



### NEVEZÉSI LAP

 **SULISZEM DIÁKFILMFESZTIVÁL**

## 2019. október 26.

Zenta

*Nevezési határidő: 2019. Október 5.*

|  |
| --- |
| **A film felelős alkotója**  |
| Név: |
| Születési dátum: | Tel: |
| Cím:  |
| E-mail: |
| Csoport név: |
| Iskola/Egyesület: |
| Mentor/oktató: |
| Mentor E-mail: |
| Mentor tel: |
| **A film adatai** |
| Cím: Kategória: |
| Formátum: | Képarány: |
| Időtartam: | Készítés ideje: |
| Kulcsmondatok a filmről: |

Hozzájárul-e az alkotó vagy alkotók, hogy részleteket vagy az egész filmet a fesztivál után közzétegyük nem kereskedelmi célzattal, csupán a rendezvény népszerűsítése és „utaztatása” céljából? \_\_\_\_\_\_\_\_\_\_\_\_

 Tekintettel arra, hogy kiskorúak pályáznak, kérjük, hogy az iskola felelős személye, vagy a szülő írja alá a nevezési lapot.

Dátum:\_\_\_\_\_\_\_\_\_\_\_\_\_\_\_\_\_\_\_\_ Aláírás:

 \_\_\_\_\_\_\_\_\_\_\_\_\_\_\_\_\_\_\_\_\_\_